Randamonių ežeras
Randamonių ežeras – ežeras pietų Lietuvoje, Druskininkų savivaldybėje, Dainavos girioje, 13 km į pietus nuo Merkinės, apie 8,5 km į rytus nuo Viečiūnų. Ežeras lašo pavidalo. Ilgis iš pietvakarių į šiaurės rytus – 0,69 km, plotis iki 0,42 km. Altitudė 115,1 m. Būdingi žemi, pelkėti krantai, vakaruose apaugę mišku. Į Randamonių ežerą įteka 2 upeliai, o šiaurėje išteka Nemuno intakas Grova. Ežero pietryčiuose yra Randamonys.